সুজিত
সুজিত রেড্ডি হচ্ছেন একজন ভারতীয় তেলুগু চলচ্চিত্র পরিচালক ও চিত্রনাট্যকার। তিনি ২৩ বছর বয়সে প্রণয়ধর্মী নাট্য থ্রিলার রান রাজা রান চলচ্চিত্র পরিচালনার মাধ্যমে তেলুগু চলচ্চিত্র শিল্পে তার অভিষেক ঘটান। তিনি তেলুগু চলচ্চিত্রে প্রবেশের আগে ৩৮টি স্বল্পদৈর্ঘ্য চলচ্চিত্র পরিচালনা করেন। চলচ্চিত্রে কাজের আগে, সুজিথ চার্টার্ড অ্যাকাউন্ট্যান্ট হবার জন্য পড়াশোনা শুরু করেছিলেন, তবে শেষ পর্যন্ত চলচ্চিত্র নির্মাণের প্রতি তার অনুরাগকে অনুসরণ করেন।